Montréali protokoll

Montréali protokoll on 1987. aastal neljakümne riigi poolt Montréalis allakirjutatud kokkulepe, mis piirab  kõikide freoonide kasutamist, et kaitsta osoonikihti.

Leping kirjutati alla 16. septembril 1987 ja see jõustus 1. jaanuaril 1989. Leppe on ratifitseerinud 196 riiki, sh kõik ÜRO liikmed, ja Euroopa Liit.

Kokkuleppe tulemusel on osooniauk Antarktika kohal hakanud vähenema. Loodetakse, et see taandub 1980. aasta tasemele aastateks 2050–2070.

Laialdase ulatuse ja rakendamise tõttu on seda peetud õnnestunud ja eeskujulikuks rahvusvahelise koostöö näiteks. Kofi Annan nimetas seda kõige edukamaks rahvusvaheliseks kokkuleppeks.

Viited
 Published: 22 May 2019, Increase in CFC-11 emissions from eastern China based on atmospheric observations, nature.com

Rahvusvahelised keskkonnakaitselepingud
1987
Eesti välislepingud